છાપા વાળાના હશે કાંઇક બેંતાલીસ હજાર રૂપિયા તો કેબલ વાળાના એક લાખ એંશી હજાર, પેટ્રોલ ના નવ હજાર રૂપીયે લીટર, અને મૂવી ટિકીટ હશે એકાદ લાખ રૂપીયા. આ સમયમાં લોકોને કોથળાની સાચી ઉપયોગીતા સમજાશે, જ્યાં ને ત્યાં લોકો કોથળા ભરી પૈસા લઈ જતા દેખાશે, પણ એનો મતલબ એમ નહીં કે ચોરી નહિં થાય, ચોરો ટ્રક લઈને ફરશે ને ચોરી કરશે. મકાન ના ભાવો તો હશે પંદર વીસ અબજ રૂપિયામાં વન બી.એચ.કે. લોન લેશો તો EMI હશે પંચોતેર હજાર રૂપીયા દર મહીને.